wickkiey/tamil-wikipedia-chunked huggingface dataset:
# செவ்ரான் பட்டாம்பூச்சிமீன்

## வகைப்பாட்டியல்

செவ்ரான் பட்டாம்பூச்சி மீனை முதன்முதலில் 1825ஆம் ஆண்டில் பிரான்சு நாட்டின் இயற்கை ஆர்வலர்களான ஜீன் ரெனே கான்சுடன்ட் குவாய் மற்றும் ஜோசப் பால் கெய்மார்ட் ஆகியோர் குவாம் என வழங்கப்பட்ட வகையுடன் விவரித்தனர். இந்த சிற்றினம் வயது சார்ந்த நிறம் மற்றும் நீட்டிக்கப்பட்ட வெளிப்புறத்தின் அசாதாரண அம்சங்களைக் கொண்டுள்ளது. மேலும் இந்தப் பண்பின் காரணமாக இந்த சிற்றினமானது ஒற்றை சிற்றினத் துணை பேரினமான பெம்காபுரோடோடானில் வைக்கப்பட்டது. இதன் நெருங்கிய உறவினங்கள் *திசுகோகேடோடான்* (எ.கா. எட்டுபட்டை பட்டாம்பூச்சி, *கீ. ஆக்டோபாசியாடசு*) மற்றும் *டெட்ராசீடோடான்* (எ.கா. கண்ணாடி பட்டாம்பூச்சி, *கீ. இசுபெகுலம்*) ஆகிய துணைப் பேரினங்களின் சிற்றினங்களாகத் தெரிகிறது. *கீட்டோடான்* பிரிக்கப்பட்டால், இவை மற்றும் பிற துணைப்பிரிவுகளுடன், *மெகாபுரோடோடான்* பேரினமாக வைக்கப்படும்.
# சகாசரலிங்கா

**சகாசரலிங்கா** (கன்னடா: ಸಹಸ್ರಲಿಂಗ) என்பது கர்நாடக மாநிலத்தின் உத்தரகண்ணட மாவட்டத்தில் சிரிசி தாலுக்காவில் இருந்து 14 கி.மீ. தொலைவில் உள்ளது. இது ஷால்மலா ஆற்றின் குறுக்கே அமைந்துள்ளது. ஆற்றின் குறுக்கே ஆயிரம் லிங்கங்கள் ஆற்றில் உள்ள பாறைகளில் செதுக்கப்பட்டிருக்கும் இடமாக இது புகழ் பெற்றுள்ளது.
# சகாசரலிங்கா

## வரலாறு

சிரிசி ராஜ்யத்தின் ராஜா (1678-1718) சதாசிவராய வர்மாவால் இந்த சிவன் லிங்கங்கள் கட்டப்பட்டுள்ளன என்று வரலாறு கூறுகிறது. சிவலிங்கங்களின் முன் செதுக்கப்பட்டுள்ள பல பசு / காளைகளையும் காணலாம்.
# சகாசரலிங்கா

## மதசார்ந்த செய்திகள்

லிங்கம் உருவம் என்பது இந்து கடவுளாகும். பக்தர்கள், சிவன் பக்தர்கள், ஆகியோருடன் பக்தர்கள் கலந்து கொள்வதன் மூலம், சிவனின் பிரார்த்தனைக்கு பக்தர்கள் வருகை தருகின்றனர். இங்கு ஒவ்வொரு லிங்கமும் நந்தியை பார்த்தப்படி கொண்டிருக்கிறது. ஒவ்வொரு ஆண்டும், மகா சிவராத்திரி, ஆயிரக்கணக்கான இந்துக்கள் இங்கு சிவன் வழிபாடு செய்ய இங்கு கூடி வருகின்றனர்.
# வேகுபட்டி

**இந்தியா, தமிழ்நாடு, புதுக்கோட்டை மாவட்டம், வேகுபட்டி** ஒரு சிறிய கிராமம் புதுக்கோட்டை மாவட்டம், பொன்னமராவதி வட்டம்,டு, ஒரு சிறிய வேகுபட்டி கிராமம் ஆகும். பொன்னமாரவதியில் இருந்து மூன்று கிலோ மீட்டர் தொலைவில் வேகுபட்டி கிராமம் அமைந்துள்ளது. பொன்னமாரவதி. 2011 மக்கள் தொகை கணக்கெடுப்பின்படி, மொத்த மக்கள்தொகை 3,009 (1,445 ஆண்கள்; 1,564 பெண்கள்).
# மாகாட் நீர்விழ்ச்சி

மாகோட் நீர்வீழ்ச்சி என்பது கர்நாடகாவில் உள்ள கர்நாடகாவில் உள்ள நீர்வீழ்ச்சிகளிள் ஒன்றாகும். இங்கு இரண்டு அடுக்காக 200 மீட்டர் உயரத்தில் இருந்து பெடி ஆற்றில் வீழ்கிறது.  
இந்த நீர்வீழ்ச்சி, உத்தரகண்ணட மாவட்டத்தில் உள்ள எல்லூபூரில் இருந்து சுமார் 17 கி.மீ. தொலைவில் அமைந்துள்ளது. இது அருவியால் பல ஏரிகள் மற்றும் நகரங்களில் பயன்பெறுகின்றன.
# மாகாட் நீர்விழ்ச்சி

## மேலும் அறிய

- இந்திய நீர்விழ்ச்சிகள்
- உயரமான நீர்விழ்ச்சிகள்
# உன்சாலி அருவி

**உன்சாலி அருவி** (கர்நாடகம்) உப்புமாண்டு பள்ளத்தாக்கு, லூசிங்டன் நீர்வீழ்ச்சி என்றும் அழைக்கப்படுகிறது, இது அகான்சஷினி ஆற்றில் 116 மீட்டர் (381 அடி) வீழ்ச்சியால் உருவாக்கப்பட்டது. கர்நாடகாவின் உத்தர கன்னட மாவட்டத்தில் சித்தூபுர் அருகே இந்த வீழ்ச்சி அமைந்துள்ளது. 1845 ஆம் ஆண்டில் நீர்வீழ்ச்சிகளைக் கண்டுபிடித்த பிரித்தானிய அரசாங்கத்திற்கான மாவட்ட ஆட்சியர் ஜே. டி. லூசிங்டன் என பெயரிடப்பட்டது.
ஹிகார்னே, உத்தரகன்னட மாவட்டத்தில் ஒரு குக்கிராமம், சித்தப்பூரிலிருந்து 35 கி.மீ. ஹிகார்னேவில் இருந்து 5 கிலோமீட்டர் (3.1 மைல்) மலையேற்றத்தால் இந்த நீர்வீழ்ச்சி அடையலாம். இங்கு ஆற்றின் நீர்வீழ்ச்சியைக் ரசிக்கும்படி இறுதியில் ஒரு செங்குத்தான பள்ளத்தாக்கிற்கு விரைந்து செல்கிறது, இது காண்பதற்கு கண்கவர் அழகிய நீர்வீழ்ச்சியை காட்டுகிறது. மழை பெய்யும் நேரங்களில் நீர்வரத்து காணப்படும். இந்த நீர்வீழ்ச்சி சில சமயங்களில் கீப்பா ஜோகா என்றும் அழைக்கப்படுகிறது.
# செங்கனம்

**இந்தியா, தமிழ்நாடு, புதுக்கோட்டை மாவட்டம்,அவடையர்கோயில்வருவாய் தொகுதி , செங்கனம்Senganam ** ஒரு கிராமம் ஆகும்.
# செங்கனம்

## மக்கள்தொகை

2001 மக்கள் தொகை கணக்கெடுப்பின்படி, செங்கனம் மொத்த மக்கள் தொகை 695அதில் 351 ஆண்கள் மற்றும் 344 பெண்கள் ஆகும்.மொத்த மக்கள் தொகையில் 483 பேர் கல்வி அறிவு பெற்றவர்கள்.
# தேவகர் நீர்விழ்ச்சி

தேவகர் நீர்வீழ்ச்சி வஜ்ரா நீர்வீழ்ச்சி அல்லது தேவாமா நீர்வீழ்ச்சி என்று அழைக்கப்படும் இந்த நீர்வீழ்ச்சி கர்நாடகாவின் உத்தரகன்னட மாவட்டத்தில் உள்ள நீர்வீழ்ச்சிகளாகும். இது தேவக்கர் கிராமத்திலிருந்து காணப்படுகிறது. நீர்வீழ்ச்சியை அடைவதற்கு சரியான சாலை வசதிகள் இல்லை. மழைக்காலத்தில் அது அடைய முடியாது. நீர்வீழ்ச்சியின் உயரம் சுமார் 200 மீட்டர் நீளமானது மற்றும் நீர் வீழ்ச்சியடைந்த பிறகு கைகா நீர்த்தேக்கம் அடையலாம். அக்டோபர் மாதத்தில் நீரின் அளவு அதிகமாக நீர் இருக்கும்.
# கைகா

**கைகா** (*Kaiga*) என்பது கர்நாடகாவின் உத்தரகன்னட மாவட்டத்தில் உள்ள ஒரு கிராமமாகும்.
கார்வார் நகரிலிருந்து சுமார் 50 கிலோமீட்டர் (25 மைல்) தொலைவில் உள்ள இக்கிராமத்திற்கு சாலை வழியாக செல்லலாம். இந்திய அணுசக்திக் கழகத்தின் (கைகா அணுமின் நிலையம்) மற்றும் நான்கு அலகுகளை உள்ளடக்கிய, காஜி அணுமின் நிலையம் இங்கு உள்ளது. மல்லபூர் கிராமத்திற்கு அருகே ஊழியர்களின் நன்மைக்காக என்.பி.சி.ஐ.எல். ஒரு நகரத்தை நிறுவியுள்ளது.
# கைகா

## மக்கள்தொகை

இந்தியாவின் 2011 மக்கள்தொகை கணக்கெடுப்பின்படி, இந்த கிராமத்தில் 238 பேர் உள்ளனர்.
# எரும்பாலி

**எரும்பாலி** (Erumbali) என்பது இந்தியாவின் தமிழ்நாட்டிலுள்ள புதுக்கோட்டை மாவட்டம், அன்னவாசல் ஒன்றியத்தில் உள்ள ஒரு கிராமம்ஆகும்.
# எரும்பாலி

## மக்கள்தொகை

2001 மக்கள் தொகை கணக்கெடுப்பின்படி, எரும்பாலியில் மொத்த மக்கள் தொகை 1222அதில் 630 ஆண்கள் மற்றும் 592 பெண்கள் ஆகும். கல்வியறிவு விகிதம் 57.20%.
# கொங்குச்சோழர்

**கொங்குச்சோழர்** என்போர் கி.பி. 942 முதல் 1305 வரை கொங்கு பகுதிகளை ஆண்ட சோழ பரம்பரையினர் ஆவர். கி.பி. 942 முதல் கி.பி. 1138 வரை வடகொங்கினையும் கி.பி. 1138 முதல் 1305 வரை வடதென்கொங்கு பகுதிகளை சேர்த்தும் ஆண்டனர்.
# கொங்குச்சோழர்

## கொங்குச்சோழர் பட்டியல்

கி.பி. 942 முதல் பதினைந்து கொங்குச்சோழ அரசர்கள் கொங்குப்பகுதியை ஆண்டுள்ளனர். அவர்களின் பட்டியல் கீழே.  
| எண் | பெயர் | ஆட்சியாண்டுகள் (கி.பி.) | செயல்கள் |
| --- | --- | --- | --- |
| 1 | வீரச்சோழப்பராந்தகன் | 942 - 980 |  |
| 2 | கலிமூர்க்கப்பெருமான் | 980 - 1004 | முன்னவனின் மகன். பிரம்மியம், கொடுவாய் போன்ற கல்வெட்டுகளில் இவனின் செயல்கள் சொல்லப்பட்டுள்ளன. |
| 3 | கலிமூர்க்க விக்ரமச்சோழன் | 1004 - 1047 |  |
| 4 | அபிமானச்சோழன் | 1047 - 1085 | அன்னூர் கல்வெட்டுகளில் இவனின் செயல்கள் சொல்லப்பட்டுள்ளன. |
| 5 | ராஜாதிராஜ சோழன் | 1085 - 1110 | திருமுருகன்பூண்டி கல்வெட்டுகளில் இவனின் செயல்கள் சொல்லப்பட்டுள்ளன. |
| 6 | உத்தமச்சோழன் | 1110 - 1117 | இருகூர் செப்பேடுகளில் இவனின் செயல்கள் சொல்லப்பட்டுள்ளன. ராஜாதிராஜ சோழனின் முதல் மகன். |
| 7 | ராஜாதிராஜ வீரச்சோழன் | 1118 - 1127 | கத்தாங்கண்ணி, விஜயமங்கலம் கோயில்களுக்கு கொடை அளித்துள்ளான். ராஜாதிராஜ சோழனின் இரண்டாம் மகன். |
| 8 | ராஜகேசரி வீரநாராயணன் | 1127 - 1149 | உத்தமச்சோழனின் மகன். கோயில்பாளையம், பெருந்தலையூர் கல்வெட்டுகளில் இவனின் செயல்கள் சொல்லப்பட்டுள்ளன. |
| 9 | ராஜகேசரி குலோத்துங்கன் | 1149 - 1183 | பாண்டியர்களுக்கு இடையில் நடந்த தாயாதிச்சண்டையில் தலையிட்டு குலசேகர பாண்டியனை ஆட்சியில் அமர்த்தினான். |
| 10 | திரிபுவன வீரத்தேவன் | 1183 - 1196 | இருகொங்கையும் சேர்த்து முதலில் ஆண்ட கொங்குச்சோழன் இவன் ஆவான். இதற்கு முன்னர் தென்கொங்கை ஆண்ட வீரகேரளனின் மருமகன். |
| 11 | இரண்டாம் குலோத்துங்கன் | 1196 - 1207 | அன்னூர், அவிநாசி கல்வெட்டுகளில் இவனின் செயல்கள் சொல்லப்பட்டுள்ளன. |
| 12 | வீரராஜேந்திரன் | 1207 - 1256 | சமயப்பொறை கொண்டவனாக கல்வெட்டுகள் சொல்கின்றன. |
| 13 | இரண்டாம் விக்ரமச்சோழன் | 1256 - 1264 |  |
| 14 | சோழன் ராஜகேசரி | 1264 - 1274 |  |
| 15 | மூன்றாம் விக்ரமச்சோழன் | 1274 - 1304 | } |
# மீசை ஆலா

**மீசை ஆலா** (*சிலிடோனியசு கைப்ரிடா*)(*Whiskered tern*) என்பது நீள் சிறகு கடற்பறவையின் குடும்பத்தைச் சேர்ந்த ஒரு வகை ஆலா ஆகும். இதன் பேரினப் பெயரான *சிலிடோனியசு* தகைவிலானைப் போல என்ற பொருளிலும் சிற்றினப் பெயரான *கைப்ரிடா* 'கலப்பு இனம்' என்ற பொருளிலும் இடப்பட்டுள்ளன.
# மீசை ஆலா

## உடல் தோற்றம்

மீசை ஆலா புறாவைவிட சற்றுச் சிறியது. இதன் உடல் நீளம் 23 முதல் 25 செமீ (10 இன்ச்) ஆகும். இதன் அலகு கருஞ்சிவப்பு நிறத்தில் (இனப்பெருக்க காலத்தில்), நுனியில் பழுப்பு நிறத்துடன் இருக்கும். குளிர் காலத்தில் அலகு கருப்பாக மாறும். விழித்திரை பழுப்பு நிறமாகவும் இதன் சிறிய கால்கள் இலேசான சிவப்பு நிறத்திலிருக்கும்.
இது ஒரு ஒல்லியான, நளினமான ஆலா. இனப்பெருக்க காலம் தவிர, சாம்பல் கலந்த வெண்ணிற உடலுடன் காணப்படும். இரண்டாகப் பிளவுபட்ட சாம்பல் நிற வாலினை உடையது. வாலைவிட நீண்டு செல்லும் இறகுகளைக் கொண்டது. கோடையில் இதன் வயிறு கருப்பாக மாறும், தலையும் முழுவதும் கருப்புத் தொப்பி அணிந்ததுபோலக் கருப்பாக காட்சிதரும். அப்போது பனி போன்ற வெண்ணிற கன்னம் தெரிவதால் மீசை ஆலா எனப் பெயர் பெற்றது. குளிர்காலத்தில் தலையில் சிறிய கருப்பு புள்ளி மட்டுமே காணப்படும்.
# மீசை ஆலா

## உடல் தோற்றம்

### நடத்தை

நீர்ப்பரப்பின் மேல் குறுக்கும் மறுக்குமாக கூட்டமாக பறந்து கொண்டே இருக்கும். திடீரென்று நீர்ப்பரப்பின் மீது தாழப்பறந்து, அலகால் மீனை கொத்தி எடுத்துக் கொண்டு மீண்டும் பழையபடி பறக்கும். சிலசமயம் கடல் ஆலாவைப் போல நீரில் பாய்ந்து மீனைப் பிடிப்பதும் உண்டு. விளை நிலங்களின் மேல் பறந்து புழு பூச்சிகளை பிடிப்பதும் உண்டு. இது மீன், நண்டு, தவளை, தட்டாம் பூச்சி, வெட்டுக்கிளி போன்றவற்றை உணவாக கொள்கிறது.  
இவை தென்னிந்தியாவுக்கு வெளியே நீர் நிலைகளில் தாமரைக் கொடிகளிடையே கூட்டமாக சேர்ந்து இனப்பெருக்கம் செய்கின்றன.
# மாடிலின் ஆல்பிரைட்

**மாடிலின் ஆல்பிரைட்** (*Madeleine Jana Korbel Albright*, மே 15 1937 — மார்ச்சு 23 2022) அமெரிக்க நாட்டுப் பெண் அரசியல்வாதி மற்றும் தூதுவர் ஆவார். ஐக்கிய அமெரிக்காவின் முதல் பெண் வெளி விவகாரச் செயலாளர் ஆவார். பில் கிளிண்டன் அமெரிக்காவின் குடியரசுத் தலைவராக இருந்தபோது இவர் இப்பதவியில் அமர்த்தப் பட்டார். 1997 ஆம் ஆண்டு சனவரி 23 முதல் இப்பதவியை ஏற்றுக்கொண்டார்.
# மாடிலின் ஆல்பிரைட்

## இளமையும் கல்வியும்

இவருடைய தந்தையார் ஜோசப் கார்பல் தூதுவர் குழுவில் இருந்தார். 1939 இல் நாசிக்களின் தாக்குதல்களிலிருந்து தப்பித்து, இவரது குடும்பம் செக்கோசுலோவாக்கியாவில் தங்கியது. மாடிலின் ஆல்பிரைட் பிரேகில் பிறந்தார். பின்னர் பெல்கிரேட், இலண்டன் ஆகிய நாடுகளில் வாழ்ந்து, இறுதியாக அமெரிக்காவின் கொலராடோவிற்கு இவரது குடும்பம் வந்து சேர்ந்தது.
1959 இல் வெல்லெஸ்லி கல்லூரியில் அரசியல் கல்வி பயின்றார். 1968 இல் முதுவர் பட்டம் பெற்றார். கொலம்பியா பல்கலைக்கழகத்தில் 1976 இல் சட்டத்திலும் அரசியலிலும் முனைவர் பட்டம் பெற்றார்.
# மாடிலின் ஆல்பிரைட்

## பணிகள்

சனநாயகக் கட்சி அதிகாரத்தை இழந்த காலகட்டத்தில் ஆல்பிரைட் தனியார்த் துறையில் வேலைக்குப் போனார். ஜார்ஜ் டவுன் பல்கலைக் கழகத்தில் பன்னாட்டு விவகாரங்கள் துறையின் பேராசிரியர் ஆனார். அப்பொழுது சிறந்த ஆசிரியர் என்று நான்கு முறை இவருக்கு விருது வழங்கப்பட்டது.  
ஜிம்மி கார்டர் அமெரிக்கக் குடியரசுத் தலைவராக இருந்தபோது 1978 ஆம் ஆண்டில் தேசியப் பாதுகாப்பு சபையில் மாடிலின் ஆல்பிரைட் பணி புரிந்தார். பின்னர் 1993 இல் பில் கிளிண்டன் இவரை ஐக்கிய நாட்டு சபைக்கு தூதுவராக அமர்த்தினார். 1996 இல் வெளிவிவகாரத் துறைச் செயலராக ஆனார். பில் கிளிண்டனின் இரண்டாம் முறை ஆட்சிக்காலம் வரை இவர் இப்பதவியில் இருந்தார்.  
ஆல்பிரைட் அமெரிக்க வெளிவிவகாரச் செயலராக இருந்தபோது, உலகில் மனித உரிமைகள் பாதுகாக்கப்பட வேண்டும் என்றும் சனநாயகம் தழைக்க வேண்டும் என்றும் கருத்துப் பரப்பினார். சோவியத் நாட்டிலிருந்து வடகொரியா போன்ற நாடுகளுக்கு அணு ஆயுதங்கள் பரவுவதை தடுப்பதற்கு முயன்றார். நேட்டோ அமைப்பில் உறுப்பினர் தொகை அதிகப் படுத்துவதில் அக்கறை காட்டினார்.
1999இல் கொசாவோவில் பிரசினைகள் ஏற்பட்டபோது படைகள் அனுப்பி அமைதி உண்டாக்கச் செய்தார். சீனா, வியத்நாம் ஆகிய நாடுகளுடன் அமெரிக்கா நல்லுறவு கொள்வதற்குச் செயலாற்றினார்.
இசுரேலுக்கும் அரபு நாடுகளுக்கும் இடையே உள்ள சிக்கல்களுக்கு அமைதிப் பேச்சு வார்த்தை மூலம் தீர்வு காண முயன்றார். 2000 ஆம் ஆண்டு அக்டோபரில் ஆல்பிரைட் அமெரிக்க வெளியுறவுச் செயலர் என்கிற முறையில் முதன் முதலாக வடகொரியாவுக்குச் சென்று வரலாறு படைத்தார்.
# மாடிலின் ஆல்பிரைட்

## எழுதிய நூல்கள்

- மேடம் செக்ரட்டரி நினைவுகள் (2003)
- தி மைட்டி ஆண்டு ஆல்மைட்டி (2006)
- ரீட் மை பின்ஸ் (2009)
- பிரேகு வின்டர் (அண்மையில்)
# மாடிலின் ஆல்பிரைட்

## இறப்பு

ஆல்பிரைட் புற்று நோய் காரணமாக தமது 84 ஆவது அகவையில், 2022 மார்ச்சு 23 ஆம் நாள் வாசிங்டனில் இறந்தார்.
# டைசோடியம் ஐதரசன் பாசுபைட்டு

**டைசோடியம் ஐதரசன் பாசுபைட்டு** *(Disodium hydrogen phosphite)* என்பது Na<sub>2</sub>HPO<sub>3</sub>.(H<sub>2</sub>O)<sub>x</sub>. என்ற மூலக்கூற்று வாய்ப்பாடு கொண்ட ஓரு கனிம வேதியியல் சேர்மம் ஆகும். பாசுபரசு அமிலத்தின் (HP(O)(OH)2) வழிப்பொருளான ஐந்து நீரேற்று அல்லது பென்டா ஐதரேட்டு வடிவில், HPO32− எதிர்மின் அயனியைக் கொண்டு இது பொதுவாகக் காணப்படுகிறது. டைசோடியம் ஐதரசன் பாசுபைட்டு என்ற பொதுப்பெயரை நோக்கும்போது சோடியம் ஐதரசன் கார்பனேட்டு|சோடியம் ஐதரசன் கார்பனேட்டில் இருப்பது போல இதில் அமில ஐதரசன் அணு இருப்பதாக தெரிகிறது. ஆனால் இங்குள்ள ஐதரசன் அணு அமிலத்தன்மை கொண்டதல்ல மாறாக ஆக்சிசனுடன் பிணைந்திருப்பதற்குப் பதிலாக பாசுபரசுடன் பிணைந்திருக்கிறது. ஒடுக்கும் பண்புகளைப் பெற்றுள்ள இச்சேர்மம் வெள்ளை நிறத்திலும் அல்லது நிறமற்றும் ஒரு திண்மமாகக் காணப்படுகிறது. இதுவரையில் மிகச் சிறிய அளவில் இச்சேர்மம் ஆராயப்பட்டுள்ளது.
# கோபால்ட்டு(II) தயோசயனேட்டு

**கோபால்ட்டு(II) தயோசயனேட்டு** (*Cobalt Thiocyanate*) கோபால்ட்டின் கனிமச் சேர்மம் ஆகும். இந்தச் சேர்மம், கோகோயினின் இருப்பைக் கண்டறியப் பயன்படும் கோபால்ட்டு தயோசயனேட்டு சோதனையில் பயன்படுவதன் காரணமாக நன்கு அறியப்பட்ட ஒன்றாகும்.  
பரவலான தவறான மற்றும் பொய்யான சாட்சியளிப்புகள் மற்றும் தண்டனைகளைத் தவிர்ப்பதில் இந்த சோதனை முக்கியப்பங்கு வகிக்கிறது. டெக்சாசு மாநில ஆரிசு மாவட்ட வழக்கறிஞர் அலுவலகங்கள், நூற்றுக்கணக்கான வழக்குகளில் தவறாக தீர்ப்புகளைக் கண்டறிந்து தவறுதலாகத் தண்டனையளிக்கப்பட்டவர்களை அறிவிக்க முயன்று கொண்டுள்ளன.
# கோபால்ட்டு(II) தயோசயனேட்டு

## தயாரிப்பு

இந்த சேர்மமானது கோபால்ட்டு(II) சல்பேட்டு நீர்க்கரைசல் மற்றும் பேரியம் தயோசயனேட்டு ஆகியவற்றுக்கிடையேயான உப்புக்களின் இடப்பெயர்ச்சி வினையின் காரணமாக தயாரிக்கப்படலாம். தேவையான சேர்மத்தைக் கரைசலில் விட்டுவிட்டு பேரியம் சல்பேட்டானது வீழ்படிவாகிறது:
: CoSO<sub>4</sub> (aq) + Ba(SCN)<sub>2</sub> (aq) &#x2192; BaSO<sub>4</sub> (s) + Co(SCN)<sub>2</sub> (aq)
# கோபால்ட்டு(II) தயோசயனேட்டு

## கோபால்ட்டு தயோசயனேட்டு சோதனை

கோபால்ட்டு தயோசயனேட்டு வினைக்காரணியானது 490 மில்லிலிட்டர் வாலைவடிநீர் மற்றும் 500 மில்லிலிட்டர் கிளிசரால் ஆகியவை சேர்ந்த கலவையில் 10 கிராம் கோபால்ட்டு (II) தயோசயனேட்டைக் கரைப்பதன் மூலம் கிடைக்கிறது.  
கோபால்ட்டு தயோசயனேட்டு சோதனையானது சோதிக்கப்பட வேண்டிய வேதிப்பொருளை 2 முதல் 4 மில்லிகிராம் வரை ஒரு கண்ணாடி சோதனைக்குழாயில் எடுத்துக்கொள்ளப்படுகிறது. அதனுடன் 5 சொட்டுகள் கோபால்ட்டு தயோசயனேட்டு வினைக்காரணியானது சேர்க்கப்படுகிறது. நன்கு குலுக்கிய பிறகு 1 அல்லது 2 சொட்டுகள் அடர் ஐதரோகுளோரிக் அமிலம் சேர்க்கப்படுகிறது.(வேறு அமிலங்களும் சேர்க்கப்படலாம்) ) தற்போது சோதனைக்குழாயானது மீண்டும் குலுக்கப்படுகிறது. பிறகு, 10 சொட்டுகள் குளோரோஃபார்ம் அல்லது (குளோரோபார்மை ஒத்த கரைப்பான்கள்) சேர்க்கப்படுகிறது. சோதனைக் குழாயானது சிறிது நேரம் அசைக்கப்படாமல் வைக்கப்படுகிறது. திரவமானது இரண்டு அடுக்குகளாக பிரிய அனுமதிக்கப்படுகிறது. குளோரோபார்ம் (கரிம) அடுக்கின் நிறமானது பதிவு செய்யப்படுகிறது.  
கோகெயின் ஐதரோகுளோரைடுடன் கோபால்ட்டு தயோசயனேட்டை சேர்ப்பதால், கோகேயின் மேற்பரப்பின் துகள்கள் பிரகாசமான நீல நிறமாக மாற்றமடையும். (கோகேயினை அடிப்படையாகக் கொாண்ட சேர்மங்களுக்கு வெளிர் நீல நிறம் கிடைக்கிறது) ஒன்று அல்லது இரண்டு சொட்டுகள் ஐதரோகுளோரிக் அமிலம் சேர்க்கப்படும் போது கரைசலானது இளஞ்சிவப்பு (pink) நிறமாகிறது. இதன் பிறகு, 10 சொட்டுகள் குளோரோஃபார்ம் சேர்க்கப்பட்டு கரைசலானது நன்கு சுழலச்செய்யப்பட்டுப் பின் அமைதி நிலையை அடையச்செய்யப்படுகிறது. கோகேயின் மற்றும் கோகேயினை அடிப்படையாகக் கொண்ட சேர்மங்கள் ஆகியவற்றிற்கு நீல நிறமானது கிடைக்கிறது.  
டைபீன்ஐதரமீன் மற்றும் லிடோகைன் கரிம அடுக்கில் நீல நிறத்தைத் தருகிறது. இந்த சேர்மங்கள் கோகேயினுக்கான சோதனையில் நேர்மறையான முடிவைத் தரும் போலிகள் ஆகும்.  
இதே செயல்முறையில் கரைசலை அமிலத்தன்மையாக்குவதற்குப் பதிலாக, காரத்தன்மையைாக்கினால் இந்தச் சோதனையானது கீட்டமின் ஐதரோகுளோரைடைச் சோதித்தறிவதற்கு உதவும்.
# சோடியம் ஆர்த்தோவனேடேட்டு

**சோடியம் ஆர்த்தோவனேடேட்டு** *(Sodium orthovanadate)* என்பது Na<sub>3</sub>VO<sub>4</sub>•2H<sub>2</sub>O என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சோடியம் ஆர்த்தோவனேடேட்டு இருநீரேற்று என்றும் இதை அழைக்கிறார்கள். ஆக்சியெதிர்மின் அயனியின் உப்பாகக் கருதப்படும் இது நிறமற்று நீரில் கரையக்கூடிய உப்பாக உள்ளது .
# சோடியம் ஆர்த்தோவனேடேட்டு

## தயாரிப்பு

வனேடியம்(V) ஆக்சைடை சோடியம் ஐதராக்சைடு கரைசலில் கரைத்து சோடியம் ஆர்த்தோவனேடேட்டு தயாரிக்க முடியும்.
:V<sub>2</sub>O<sub>5</sub> + 6&nbsp;NaOH → 2&nbsp;Na<sub>3</sub>VO<sub>4</sub> + 3&nbsp;H<sub>2</sub>O
இந்த உப்பின் கட்டமைப்பில் VO3−
4 மையங்கள் எண்முக Na+ தளங்களுடன் இணைந்திருக்கின்றன .
# சோடியம் ஆர்த்தோவனேடேட்டு

## வினைகள்

ஆர்த்தோவனேடேட்டை அமிலமாக்கல் வினைக்கு உட்படுத்தினால் ஆவிசுருங்கல் தூண்டப்பட்டு பல்லாக்சோவனேடேட்டு அதிலும் குறிப்பாக டெக்காவனேடேட்டு உருவாகிறது .
வனேடேட்டுகள் பல்வேறு வகையான உயிரியல் செயல்முறைகளை வெளிப்படுத்துகின்றன. ஏனெனில் இவை கட்டமைப்பில் பாசுபேட்டுகளைப் போன்ற அமைப்புகளைக் கொண்டுள்ளன .
# கல்லுக்குடியிருப்பு

**கல்லுக்குடியிருப்பு** ( Kallu Kudiyiruppu) என்பது தமிழ்நாட்டின், புதுக்கோட்டை மாவட்டம், அரிமளம் ஊராட்சி ஒன்றியத்தில் உள்ள ஒரு கிராமமாகும். இந்தக் கிராமத்தில் மொத்தம் சுமார் 350 வீடுகள் உள்ளன.
# கல்லுக்குடியிருப்பு

## முதன்மைத் தொழில்

1990க்கு முன்பு இந்த ஊர்பகுதியில், சாராயம் காய்ச்சுவதுதான் முதன்மைத் தொழிலாக இருந்தது. 1990களில் புதுக்கோட்டை மாவட்ட ஆட்சியராக இருந்த ஷீலாராணி சுங்கத், இந்த ஊரைச் சேர்ந்தவர்கள் அடிக்கடி சாராய வழக்குகளில் கைதாவதை அறிந்து, இந்த கிராமத்து மக்களை அழைத்து சட்டவிரோதத் தொழிலைச் செய்வதை விட நேர்மையான தொழிலைச் செய்து கவுரவமாக வாழுங்கள் அதற்கு வேண்டிய உதவிகளைச் செய்கிறேன் என அறிவுருத்தி உறுதியளித்து, மக்களுக்கு நம்பிக்கையை ஏற்படுத்தினார்.  
ஊர்மக்கள் தங்களுக்கு மரக்கன்றுகள் உற்பத்தி செய்யத் தெரியும் என்றும், நாற்றுப் பண்ணை தொழில் செய்து பிழைத்துக் கொள்வதாகவும், அதுக்கான கடனுதவியும், ஆழ்துளை கிணறு அமைக்கவும் கோரிக்கை வைத்தனர். இதை ஏற்றுக் கொண்ட மாவட்ட ஆட்சியர், முதல்கட்டமாக 20 பேருக்கு வங்கிக் கடனுக்கு ஏற்பாடும், உடன் ஆழ்துளைக் கிணறும் அமைக்கப்பட்டது. இதன்பிறகு மக்கள், இந்த ஊரை ஒட்டி உள்ள காட்டுப் பகுதியில் சிதறிக் கிடக்கும் சவுக்கு, நீலகிரி, செம்மரம் போன்ற மரங்களின் விதைகளை சேகரித்து வந்து, நெகிழிப் பைகளில் மண் நிரப்பி விதைத்து வளர்த்து. அந்தக் கன்றுகளை வனத்துறைக்கு வழங்கினர். சிலர் கத்தரி, மிளகாய் நாற்றுகளை உற்பத்தி செய்து விற்றனர். வனத்துறைக்கு வழங்கிய கன்றுகள் போக கூடுதலாக உள்ளக் கன்றுகளை கொண்டு போய் அரிமளம், புதுக்கோட்டை, அறந்தாங்கி, திருமயம் போன்ற வெளியூர்கள்ல விற்றுவந்தனர். அப்படி விற்கப் போன இடங்களில் பலர், தேக்கு, தென்னை, புளி, புங்கன், பூச்செடி கேட்க, அவர்கள் கேட்டதையும் உற்பத்தி செய்து கொடுத்து தொழிலை விரிவுபடுத்தினர் இப்போது பல வெளியூர்களுக்கு மரக்கன்றுகளை வளர்த்து அனுப்பி வருகின்றனர். இத்தொழிலே இவ்வூர் மக்களின் முதன்மைத் தொழிலாகவும் வாழ்வாதாரமாகவும் மாறிவிட்டது.
# டெக்காத்லான்

**டெக்காத்லான்** (Decatholon) என்பது 10 தடகளபோட்டிகளை கொண்டதாகும். டெக்காத்லான் என்பது கிரேக்க மொழி சொல்லாகும். டெக்கா என்றால் "பத்து" எனவும் தலான் என்றால் "சாதனை" என பொருள்படும்.
# டெக்காத்லான்

## முதல்நாள் போட்டிகள்

100 மீ ஓட்டம், நீளம் தாண்டுதல், குண்டு எறிதல், உயரம் தாண்டுதல் மற்றும் 1500 மீ ஒட்டம்.
# டெக்காத்லான்

## இரண்டாம் நாள் போட்டிகள்

110 மீ தடை தாண்டும் ஓட்டம், வட்டு எறிதல், கோலூன்றித் தாண்டுதல், ஈட்டி எறிதல் மற்றும் 1500 மீ ஓட்டம்
# டெக்காத்லான்

## வெற்றியாளர்

போட்டிகள் இரண்டு நாட்கள் தொடர்ச்சியாக நடத்தப்படும் 10 போட்டிகளிலும் ஒட்டு மொத்தமாக ஒருவர் எடுத்துள்ள புள்ளிகள் அடிப்படையில் வெற்றியாளர்கள் தேர்வு செய்யப்படுவார். டெக்காத்லான் ஆண்களுக்கு மட்டுமே உள்ள போட்டியாகும்.
# டெக்காத்லான்

## சாதனையாளர்

2015 ஐ.எ.எப். தடகள சாம்பியன் வழிப் போட்டியில் 9,045 புள்ளிகள் எடுத்த அமொிக்கா நாட்டைச் சார்ந்த ஆஷ்டன் ஈடன் என்பவர் டெக்காத்லான் போட்டியின் உலக சாதனையாளலன் ஆவார்.
# ஜேசிபி (நிறுவனம்)

**ஜே. சி. பேம்போர்டு அகழ்வு நிறுவனம்** (*J. C. Bamford Excavators Limited*) என்பதன் சுருக்கமே ஜேசிபி நிறுவனம் ஆகும். ஜேசிபி நிறுவனம் 1945 ஆம் ஆண்டு ஜோசப் சிரில் பேம்போர்டு என்பவரால் தொடங்கப்பட்டது. அவரின் பெயரே நிறுவனத்திற்கு சூட்டப்பட்டது. இது கட்டுமானம், விவசாயம், இடிப்புப்பணி, பூமி தோண்டுதல் அல்லது அகழ்வுப் பணிக்கான கனரக வாகனங்கள் தயாரிக்கும் முதன்மை நிறுவனம் ஆகும்.மேலும் இந்நிறுவனம் கட்டுமான இயந்திரங்கள் தயாரிப்பில் உலகின் மூன்றாவது மிகப்பெரிய நிறுவனமாக விளங்குகிறது.. மேலும் மேற்கண்ட பணிகளை மேற்கொள்ள 300 வகையான இயந்திரங்களை இந்த நிறுவனம் தயாரிக்கிறது. ஆசியா , ஐரோப்பா, வட அமெரிக்கா, உள்ளிட்ட கண்டங்களில் இருக்கும் 22 தொழிற்சாலைகளில் இருந்து வாகனங்கள் தயாரிக்கப்பட்டு உலகம் முழுவதுமுள்ள 150 நாடுகளில் விற்பனை செய்யப்படுகின்றன.
# ஜேசிபி (நிறுவனம்)

## வரலாறு

### 20ஆம் நூற்றாண்டு

1948-ல் ஆறு பேரை வேலை ஆட்களாக வைத்துக்கொண்டு முதல் நீரியல் துரப்பணம் இயந்திரத்தை உருவாக்கினார். 1950-ல் இது இயந்திர தயாரிப்பு நிறுவனமாக மாறியது. ஓரு வருடத்திற்குப் பின் இந்த இயந்திரத்தின் நிறம் மஞ்சளாக மாற்றப்பட்டது. 1953 ல் பின் பக்க துாக்கு இயந்திரமாக உருவாக்கப்பட்டது. 1957-ல் ஹைட்ரா டிக்கா என்ற முறையில் அதிக பளு துாக்கும் இயந்திரமாகவும் வேளாண்மை மற்றம் கட்டிட வேலைகளுக்கும் பயன்படுத்தப்பட்டது. 1960-ல் ஜே சி பி நீரியல் இழுவை இயந்திரம் என்ற உருவில் வட அமெரிக்கா சந்தையில் நுழைந்து வெற்றி பெற்றது.1978 ல் பளு இயந்திரமாக உருவெடுத்தது. 1979-ல் இந்தியாவில் காலடி எடுத்து வைத்தது.1991-ல் ஜப்பான் நாட்டு நிறுவனத்தின் கூட்டுடன் உற்பத்தி செய்தது. இரண்டு வருடங்கள் கழித்து அமெரிக்கா கொரியா பிரேசில் ஆகிய நாடுகளில் தனது உற்பத்தியை பெருக்கியது.
# ஜேசிபி (நிறுவனம்)

## வரலாறு

### 21ஆம் நுாற்றாண்டு

40 வருடங்களுக்குப் பிறகு 2004-2005ஆம் ஆண்டுகளில் ஜேசிபி 444 டீசல் இயந்திரத்தை உற்பத்தி செய்தது. ஜெர்மன் தொழில் நுட்ப இயந்திரக் கருவிகளைக் கொண்டு புதிய தொழிற்சாலைகளை சீனாவில் நிறுவியது. 2006 ம் ஆண்டு 4000 தொழிலாளர்கள் கொண்ட தொழிற்சாலையாகச் செயல்பட்டது.2007 ல் கட்டுமானத் தொழில் நுட்ப போட்டிக்கு அதிக பளு உள்ள தயாரிப்புகளை திட்டமிட்டு உருவாக்கியது. 2009-ல் இந்தியாவில் இது பெரிய தொழில்சாலைகளை அரியானா மாநிலத்தில் நிறுவியது.
# ஜேசிபி (நிறுவனம்)

## உலகளாவிய சந்தை

அமெரிக்க ஐக்கிய நாடுகள் ஜெர்மனி தென் அமெரிக்கா ஆஸ்திரேலியா இந்தியா மற்றும் சீனா போன்ற நாடுகளில் தொழிற்சாலைகளை ஆரம்பித்தது.12000 ஊழியர்களுடன் 150 நாடுகளில் 1500 பணிமனைகளை உருவாக்கியது.இத்தொழில்சாலைகளில் 300 தயாரிப்புகளை தயாரித்தது.
# ஜேசிபி (நிறுவனம்)

## உலகளாவிய சந்தை

### ஜேசிபி யின் தயாரிப்புகள்

- ஜேசிபி அறுவடை செய்யும் இயந்திரம்
- ஜேசிபி நில சீரமைப்பு மற்றும் இணை தயாரிப்புகள்
- ஜேசிபி வாடகை அமைப்பு இயந்திரம்
- ஜேசிபி இணைப்புகள்
- ஜேசிபி பளு தயாரிப்புகள்
- ஓட்டுனர் தொடர் அமைப்பு
இது போன்ற இன்னும் பல தயாரிப்புகளை உற்பத்தி செய்தது.
இந்தியாவில் பரிதாபாத் (அரியானா) ஜெய்ப்பூர் மற்றும் புனே ஆகிய இடங்களில் ஜேசிபி நிறுவனம் இயங்கி வருகிறது.
# டவோலாரா நாடு

**டவோலாரா நாடு** (Kingdom of Tavolara) என்பது 19 மற்றும் 20 ஆம் நூற்றாண்டுகளில் சார்தீனியாவின் வடகிழக்கு கரையோரத்தில் உள்ள தவோலாரா தீவில் சுதந்திரம் பெற்ற சிறிய மிக சிறிய முடியாட்சி ஆகும். இது இத்தாலியின் சார்டினியா பிராந்தியத்தின் அருகில் மத்திய தரைக்கடல் பகுதியில் அமைந்துள்ள ஒரு குட்டி தீவு. இத்தாலியால் ஒரு நாடாக அங்கீகரிக்கப்பட்ட இந்தத் தீவின் ஒட்டு மொத்த பரப்பளவு ஐந்து சதுர கிலோமீட்டர்தான். இந்த இராஜ்ஜியம் சார்டினியாவின் மன்னர் கார்லோ ஆல்பர்ட்டால் அங்கீகரிக்கப்பட்ட பெர்டிலோலினிய குடும்பத்தினரால் அமைக்கப்பட்டது. இது உலகின் மிகச் சிறிய ராஜ்யங்களில் ஒன்று எனக் கூறப்படுகிறது.  
1861 இல் இத்தாலிய அரசாங்கம் 1868 ஆம் ஆண்டில் செயல்பட ஆரம்பித்த ஒரு கலங்கரை விளக்கத்தை உருவாக்க தீவின் வடகிழக்கு பகுதியில் உள்ள நிலத்திற்கு 12,000 லயர் செலுத்தியது.  
இந்த நாட்டில் உள்ள குடிமக்களின் எண்ணிக்கை வெறும் பதினொன்றுதான். இந்த நாட்டை ஓர் அரசர் ஆளுகிறார். ஓட்டல் ஒன்றின் உரிமையாளரான இந்த அரசர் சாதாரண சட்டை, இரப்பர் செருப்புடன் காணப்படுகிறார். டவோலாரா நாட்டின் அரசரின் பெயர் டோனினோ பெர்டோலியோனி. டவோலோராவுக்கு சென்றால் அரசரை பார்க்க அரண்மனைக்கு போக தேவை இல்லை.எவ்வித முன் அனுமதியும் இன்றி அவரைச் சந்தித்து விடலாம் .ஆடம்பரமில்லாமல் எளிமையாக காட்சியளிக்கும் அரசரே தீவின் ஒரே ஓர் உரிமையாளர். சுற்றுலா பயணிகளுக்கு படகு ஒட்டு பவரும் அவரே.
# டவோலாரா நாடு

## வரலாறு

180 வது நிறுவன தினத்தை கொண்டாடும் டோனினோவின் பூர்விக பாட்டானர் குசெப் பெர்டோலியோனி , சகோதிரிகளான இருவரை திருமணம் செய்து கொண்டார். அப்போது இத்தாலி ஒரு தனி நாடல்ல. சார்டினியாவின் ஓர் அங்கமாக இருந்த இத்தாலியில் இரண்டு திருமணம் செய்து கொள்வது சட்டப்படி குற்றம். எனவே அவர் 1807 ம் ஆண்டில் இத்தாலியில் இருந்து இந்த தீவில் குடியேறினார்.  
ஜெனோவா நகரில் வசித்து வந்த குசெப் பெர்டோலியோனி, இந்தத் தீவில் இருக்கும் மின்னும் பற்கள் கொண்ட ஆடுகளைப் பற்றி தெரிந்துக்கொண்டார். இந்த அறிய வகை ஆடுகள் உலகிலேயே இங்கு மட்டும்தான் வசிக்க கூடியவை. இந்த ஆடுகள் பற்றிய தகவல் இத்தாலி வரை சென்றது. சார்டினியாவின் மன்னர் கார்லோ அல்பர்ட்டோ இந்த ஆடுகளை பார்க்கவும், வேட்டையாடவும் டவோலாரா தீவுக்கு வந்தார். 1836 ம் ஆண்டில் டவோலாரா தீவுக்கு வந்தபோது தன்னை அறிமுகப்படுத்திக்கொண்ட அல்பர்ட்டோ, ”நான் சார்டினியாவின் அரசர்” என்று சொன்னாராம். அவரிடம் தன்னை அறிமுகப்படுத்திக்கொண்ட குசெப்பின் மகன் பாவொலோ, ”நான் டவோலாராவின் அரசர்“ என்று கூறி இருக்கிறார். பாவோலோ, அரசர் அல்பர்ட்டோவுக்கு தீவு முழுவதையும் சுற்றி காண்பித்து, குறிப்பிட்ட வகை ஆடுகளை வேட்டையாடவும் உதவி செய்தார். தீவை முன்று நாட்கள் சுற்றிப் பார்த்த அரசர் அல்பர்ட்டோ, நாடு திரும்பியதும் டவோலாராவை தனி நாடாக அறிவித்து சாசனம் எழுதிக்கொடுத்தார். ஆதைத் தொடர்ந்துத் தன்னை புதிய நாட்டின் அரசராக பாவோலா அதிகரப்புர்வமாக அறிவித்துக்கொண்டார். அப்போது இந்த நாட்டின் மொத்த மக்கள்தொகை 33 தான்.  
இத்தாலியின் நிறுவனர் என்று அழைக்கப்படும் கரிபால்டி உட்பட பல நாட்டு அதிபர்களுடன் டவோலாரா சமாதான உடன்படிக்கைகளைச் செய்து கொண்டது. சார்டினியாவின் அரசரான இரண்டாம் விக்டோரியா இம்மனுவேலும் டவோலாராவுடன் ஓர் ஒப்பந்தத்தை மேற்கொண்டார். பத்தொன்பதாம் நுற்றாண்டில் இங்கிலாந்து மகாராணி விக்டோரியா, உலக அரசர்கள் அனைவரின் புகைப்படங்களையும் சேகரிக்கும் முயற்சியில் ஈடுப்பட்டார். அதற்காக உலகம் முழுவதும் பயணித்த கப்பல், டவோலாராவுக்குச் சென்று அரசரின் புகைப்படத்தை பெற்றது. அன்று முதல் இன்றுவரை லண்டன் பக்கிம்காம் அரண்மனையை அலங்கரிக்கும் புகைப்படங்களில் டவோலாரா அரசரின் படமும் ஒன்று.  
அதே புகைப்படத்தின் நகல், டோனினோ பெர்டோலியோனியின் உணவு விடுதியை அலங்கரிக்கிறது. 1962ல், நேட்டோவின் ராணுவத்தளமாக மாறிய இந்த சிறிய நாட்டின் இறையாண்மை முடிவுக்கு வந்துவிட்டது. பல இடங்களுக்கு செல்வதற்கு தடை விதிக்கப்பட்டுள்ளது. ஆனால் இத்தாலி இன்றும் டவோலாராவை ஒரு தனி நாடாகவே கருதுகிறது. ஆனால் உலகின் பிற நாடுகள் அந்த அங்கீகாரத்தை அதிகாரப்பபூர்வமாக இந்நாட்டுக்கு வழங்கவில்லை. டவோலாராவின் அரசர் டோனினோவும் அவரது குடும்பத்தினரும் இத்தாலியில் இருந்து தீவுக்கு படகுச் சேவைகளை வழங்குகின்றனர். உலகில் இங்கு மட்டுமே காணக் கிடைக்கும் தனி சிறப்பான ஆடுகளையும், அழிவின் விளிம்பில் இருக்கும் ஒரு கழுகு இனத்தையும் பார்க்க பெருமளவிலான மக்கள் இங்கு ஆவலுடன் சுற்றுலாப் பயணம் மேற்கொள்கின்றனர். அவர்கள் மூலம் நல்ல வருமானம் வந்தாலும், எளிய வாழ்க்கையே டவோலாரா அரசரும் அவர் குடும்பத்தினரும் வாழ்கின்றனர்.
# உயரமாகத் தாண்டுதல்

**உயரமாகத் தாண்டுதல்** என்பது ஒருவர் தன்னுடைய உடலை செங்குத்தாக புவி ஈர்ப்பு விசையை உயர்த்துவதாகும். உயரமாகத் தாண்டுதல் என்பது நின்ற நிலையில் இருந்து மேலே தாண்டுதல் ஆகும்.
# உயரமாகத் தாண்டுதல்

## வகைகள்

உயரமாக தாண்டுதல் என்பது இரண்டு வகைகளாக பிாிக்கப்படுகிறது.
# உயரமாகத் தாண்டுதல்

## வகைகள்

### நின்ற இடத்தில் உயரமாகத் தாண்டுதல்

நின்ற நிலையில் இரண்டு கால்களை சமமாக சேர்த்து வைத்து உயரமாக தாவ வேண்டும்.
# உயரமாகத் தாண்டுதல்

## வகைகள்

### ஓடி வந்து உயரமாக தாண்டுதல்

ஓடி வந்து உடலில் உள்ள சக்தியை கொடுத்து உயரமாக தாவ வேண்டும்.
# உயரமாகத் தாண்டுதல்

## விளையாட்டுகளில் பயன்படுத்துதல்

உயரமாக தாண்டுதல் தடகள போட்டிகளில் திறமைகளை அறிய பயன்படுகிறது. மேலும் வலைப்பந்து, கூடைப்பந்து, கால்பந்து, கையுந்து போட்டிகளில் வீரர்களின் உயரமாக தாவுதல் திறன் பாிசோதனை செய்யப்படுகிறது. தசை வலிமை, விரைவு சக்தி போன்றவற்றை அறிய உயரமாக தாண்டுதல் பயன்படுகிறது.
# மதிப்புமிகு வேதியியல் நிறுவன ஆய்விதழ்

மதிப்புமிகு வேதியியல் நிறுவன ஆய்விதழ் என்பது மதிப்புமிகு வேதியியல் நிறுவனத்தால் வெளியிடப்படும் ஒரு வேதியியல் இதழாகும். 1980 ஆம் ஆண்டில் மாறுபட்ட பிற அறிவியல் நிறுவனங்களுடன் இணைந்து **வேதியியலுக்கான வேந்திய சங்கம்** அல்லது **மதிப்புமிகு வேதியியல் நிறுவனம்** (RSC) தொடங்கப்பட்டது. அதன் அரச சார்பற்ற நிறுவனம். இதற்கு முன்னர், நிறுவனத்தின் பெயரை உள்ளடக்கிய பல்வேறு நிறுவன பெயர்கள் இருந்தன.
- மதிப்புமிகு வேதியியல் நிறுவன ஆய்விதழ் (1950-1964)
- மதிப்புமிகு மற்றும் செயல்முறைகள் மதிப்புமிகு (1949)
- கிரேட் பிரிட்டன் மற்றும் அயர்லாந்தின் **வேதியியலுக்கான வேந்திய சங்க** ஆய்விதழ் செயல்முறைகள் (1944-1948)
- கிரேட் பிரிட்டன் மற்றும் அயர்லாந்து (1920-1943)இன் வேதியியல் நிறுவனம் மற்றும் செயல்முறைகள் கிரேட் பிரிட்டன் மற்றும் அயர்லாந்தின் **வேதியியலுக்கான வேந்திய சங்க** ஆய்விதழ் செயல்முறைகள் (1877-1919)
# மதிப்புமிகு வேதியியல் நிறுவன ஆய்விதழ்

## மேலும் பார்க்க

- **வேதியியலுக்கான வேந்திய சங்க மீள்பார்வைகள்**
- அறிவியல் தொழில்நுட்ப ஊடகங்கள் பட்டியல் (ஆங்கிலம்)
- வேதியியல் மற்றும் அறிவியல் பத்திரிகைகளின் பட்டியல்
# மதிப்புமிகு வேதியியல் நிறுவன சஞ்சிகை

ராயல் இன்ஸ்டிடியூட் ஆப் கெமிஸ்டின் ஜர்னல் ராயல் இன்ஸ்டிடியூட் ஆஃப் வேதியியல் வெளியிட்ட ஒரு விஞ்ஞான இதழாகும், இது 1980 ஆம் ஆண்டில் பிற சமூகங்களுடன் இணைந்து ராயல் சொசைட்டி ஆஃப் வேதியியல் (RSC) அமைக்கப்பட்டது. அதன் அரச சார்பற்ற நிறுவனத்தை பெறுவதற்கு முன்னர், நிறுவனத்தின் பெயரை உள்ளடக்கிய பல்வேறு பெயர்கள் இருந்தன: -
The **Journal of the Royal Institute of Chemistry** was a scientific journal published by the Royal Institute of Chemistry which combined with other societies in 1980 to form the Royal Society of Chemistry (RSC). It had various names, including those with the title of the Institute prior to gaining its royal charter:-
- மதிப்புமிகு வேதியியல் நிறுவன ஆய்விதழ் (1950-1964)
- மதிப்புமிகு மற்றும் செயல்முறைகள் மதிப்புமிகு (1949)
- கிரேட் பிரிட்டன் மற்றும் அயர்லாந்தின் ராயல் இன்ஸ்டிடியூட் ஆஃப் தி வேர்ல்ட் இன் ஜர்னல் அண்ட் ப்ராசஸ்டிங்க்ஸ் (1944-1948)
- கிரேட் பிரிட்டன் மற்றும் அயர்லாந்து (1920-1943)
- இன் வேதியியல் நிறுவனம் மற்றும் செயல்முறைகள் கிரேட் பிரிட்டன் மற்றும் அயர்லாந்தின் வேதியியல் இன்ஸ்டிடியூட்டின் நடவடிக்கைகள் (1877-1919)
# உயிரியல் காலநிலையியல்

**உயிரியல் காலநிலையியல்** *(Bioclimatology)* என்பதூயிர்க்கோளத்துக்கும் புவியின் வளிமண்டலத்துக்கும் இடையிலான நெடுங்கால ஊடாட்ட நிகழ்வுகளைப் பற்றிய பலதுறைசார் அறிவியல் புலமாகும். இவற்ரின் குறுங்கால ஊடாட்ட நிகழ்வுகள் **உயிரியல் வானிலையியல்**
புலத்தில் கருதப்படுகின்றன.
# உயிரியல் காலநிலையியல்

## காலநிலை, உயிர்க்கோள ஊடாட்ட நிகழ்வுகள்

காலநிலை நிகழ்வுகள் புவியில் வாழும் உயிரினங்கலின் பரவல், உருவளவு, இயல்புகளைப் பேறலவில் கட்டுப்படுத்துகின்றன. எடுத்துகாட்டகபுவிக்கோள அளவிலான வளிமண்டலப் பொதுச் சுழற்சி பெரிய பாலைநிலங்களின் இருப்பிடத்தையும் அடிக்கடி மழைபொழியும் வட்டாரங்களையும் பெரிதும் தீர்மானிக்கிறது. இந்நிலை இவ்வகை சுற்றுச்சூழலகளில் இயல்பாக வாழத்தகும் உயிரின்ங்களிப் பெரிதும் தீர்மானிக்கிறது. மென்மேலும், இயற்கை நிகழ்வுகளாலோ மாந்தரினச் செயல்பாடுகளாலோ ஏற்படும் காலநிலை மாற்றங்கள், இவ்வாழிடங்களை மாற்றி வட்டார உயிரினங்கள் பெருகிடவோ அழியவோ காரணமாகின்றன.  
உயிர்க்கோள மொத்தப் பொருண்மையில் 99% அளவை கண்டங்களின் தாவரப் பரப்பு உள்ளடக்குகிறது. இது புவியின் வளிமண்டலத்தின் வேதியியல் உட்கூறுகளை நிறுவுவதோடு அதைக் கட்டிக்காத்தும் வருகிறது. குறிப்பக புவியின் தொடக்கநிலை வளிமண்டலப் படிமலர்ச்சியில் இது உய்யநிலை பாத்திரம் வகித்தது (காண்க புவியின் வரலாறு ). அண்மையில் புவித்தரை தாவரக் கவிப்பு வளிமண்டலத்துக்கு 60 பில்லியன் டன் கரிமத்தை ஒவ்வோராண்டும் கரிம நிலைப்பாட்டின் வழியாகவும் கரிம மூச்சுயிர்ப்பு (கரியிரு உயிரக வளிம வெளியீட்டின்) வழியாகவும் பரிமாறுகிறது. எனவே, இது கரிமச் சுழற்சி அல்லது வட்டிப்பில் உய்யநிலைப் பாத்திரம் வகிக்கிறது. புவிக்கோள முழுவதும் ஒவ்வோராண்டும் இந்த இரு நிகழ்வுகளிலும் நிலப் பயன்பாட்டாலும் ஏற்படும் சிறு சமனின்மையும் வளிமண்டலக் கரி ஈருயிரகச் செறிவைக் கூட்டிவிடுகிறது.
# 40 பழ மரம்

**40 பழங்கள் கொண்ட மரம்** (*Tree of 40 Fruit*) என்பது சிரக்கியூஸ் பல்கலைக்கழகப் பேராசிரியர் சாம் வான் அகென் என்பவர் ஒட்டுதல் நுட்பத்தைப் பயன்படுத்தி உருவாக்கிய பழ மரங்களில் ஒன்றாகும்.
ஒவ்வொரு மரமும் அமெரிக்காவில் சூலை முதல் அக்டோபர் மாதம் வரை வரிசையாக பழுக்கக்கூடிய 'புரூனசு' பேரினத்தைச் சார்ந்த 40 வகையான 'உள்ளோட்டுச் சதைக்கனியினைத்' தருகிறது.
# 40 பழ மரம்

## வளர்ச்சி

சாம் வான் ஏகன் நியூயார்க் நகரில் உள்ள சிரக்கியூஸ் பல்கலைக்கழகத்தில் சிற்பக்கலை இணை பேராசிரியர் ஆவார். பென்சில்வேனியா டச்சு குடும்பத்தைச் சார்ந்த அவரது குடும்பத்திற்கு ஒரு பண்ணை இருந்தது. மேலும் ஒரு சமகால கலைஞரான அவர் பாரம்பரிய கலை உருவாக்கத்திற்கு அப்பால் பணியாற்றுகிறார். தகவல் தொடர்பு, தாவரவியல் மற்றும் வேளாண்மையில் புதிய முன்னோக்கு கலை திட்டங்களை உருவாக்குகிறார்.  
வான் ஏகன் 2008 ஆம் ஆண்டில், கலை சார்த்த ஒரு செயல் திட்டத்திற்காக ஒரு பன்முக பூக்களைத் தரும் மரம் ஒன்றை உருவாக்க மாதிரிகள் தேடும் போது, நிதிப்பற்றாக்குறை காரணமாக மூடப்படவிருந்த நியூ யார்க் ஸ்டேட் வேளாண்மை பரிசோதனை நிலையத்தின் 3 ஏக்கர் (1.2 ஹெக்டேர்) பழத்தோட்டத்தை வாங்கினார். மரங்கள் நிறைந்த ஒரு பழத்தோட்ட நகரத்தை விரிவுப்படுத்தவும் திட்டமிடுகிறார்.
# சேத் மெக்பிளாரன்

சேத் வூட்பரி மக்பார்லன் (அக்டோபர் 26, 1973 அன்று பிறந்தார்) ஒரு அமெரிக்க நடிகர், திரைப்படத் தயாரிப்பாளர் மற்றும் பாடகர், முதன்மையாக அனிமேஷன் மற்றும் நகைச்சுவை, அத்துடன் நேரடி-செயல் மற்றும் பிற வகைகளில் பணிபுரிகிறார். மாஃபார்லேன் தொலைக்காட்சி தொடரான குடும்ப கை (1999-2003, 2005-தற்போது) மற்றும் தொலைக்காட்சித் தொடரான அமெரிக்க அப்பாவின் இணை-உருவாக்கியவர்! (2005-தற்போது வரை), க்ளீவ்லாண்ட் ஷோ (2009-13), மற்றும் வரவிருக்கும் தொலைக்காட்சி தொடரான த ஓர்வைல். அவர் டெட் (2012), அதன் தொடர்ச்சியான டெட் 2 (2015), மற்றும் ஒரு மில்லியன் வேய்ஸ் டு தி வெஸ்ட் (2014) ஆகிய படங்களில் எழுதி, இயக்கினார் மற்றும் நடித்தார்.
# மூடிய கடல்

**மூடிய கடல்** (*Mare clausum*) என்பது பன்னாட்டுச் சட்டப்படி, ஒரு நாட்டின் சட்ட அதிகாரத்திற்கு உட்பட்ட ஒரு கடல், அல்லது பெருங்கடல், அல்லது பயணம் செய்யத்தக்க நீர் பகுதி மூடப்பட்டு இருப்பது அல்லது மற்ற நாடுகளால் அணுக முடியாமல் இருப்பதை குறிக்கின்றது. மூடிய கடல் என்பது விதிகளற்ற கடலுக்கு (*mare liberum*) விதிவிலக்கு. இதற்குப் பொருள், அனைத்து நாடுகளும் கப்பல் பயணம் செய்ய அனுமதிக்கப்பட்ட ஒரு கடல் என்பதாகும். பொதுவாக ஏற்றுக் கொள்ளப்பட்ட பன்னாட்டு நீர் கொள்கைப்படி, பெருங்கடல்கள், கடல்கள், தேசிய அதிகாரத்திற்கு வெளியே உள்ள நீர், இவை எல்லாம் கப்பல் பயணம் செய்ய திறந்துவிடப்பட்டிருக்கும், இதற்குப் பெயர், உயர்ந்த கடல் அல்லது விதிகளற்ற கடல் என்பதாகும். போச்சுகல், எசுப்பானிய அரசுகள் கண்டுபிடிப்புகளின் காலத்தில் மூடிய கடல் கொள்கையை ஆதரித்தன. ஆனால் விரைவில் மற்ற ஐரோப்பா நாடுகள் இதற்கு அறைகூவல் விட்டன.
# மூடிய கடல்

## வரலாறு

கி.மு. 30 முதல் கி.பி 117 வரை நடுவண் தரைக் கடலை சுற்றி வளைத்து பெரும்பான்மையான துறைமுகங்களை உரோமப் பேரரசு கட்டுப்பாட்டுக்குள் கொண்டு வந்தது. உரோமானியர்கள் இக்கடலுக்கு ‘நமது கடல்’ என்று பெயர் வைக்கத் தொடங்கினார்கள்.. அக்காலத்தில் நவம்பருக்கும் மார்ச்சுக்கும் இடைப்பட்ட காலம் கப்பல் பயணம் செய்ய மிகவும் இடரானது என்று கருதப்பட்டது, அதனால் அப்பொழுது ‘மூடிய கடல்’ என்று அறிவிக்கப்பட்டது, எனினும் கடல் பயணம் செய்ய தடையேதும் இல்லை. பழங்காலச் சட்டப்படி நாடுசார்ந்து பெருங்கடல் வரையரையறுக்கப்படவில்லை. எனினும் இடைக் காலத்திலிருந்து கடற்பயணக் குடியரசுகளான வெனிசு குடியரசும் செனோவா குடியரசும் நடுவண் தரைக் கடலில் மூடியகடல் கொள்கைக்கு உரிமை கோரின. நார்டிக் முடியரசும் இங்கிலாந்தும் கூட தங்கள் நெருங்கிய கடல் பகுதிகளில் செல்வழிக் கட்டணம், மீன் பிடிக்கத் தனித்தன்னுரிமை கோரி, வெளிநாட்டுக் கப்பல்களுக்குத் தடை விதித்தன.
# மூடிய கடல்

## வரலாறு

### கண்டுபிடிப்புகளின் காலத்தில் மூடியகடல்

கண்டுபிடிப்புகளின் காலத்தில், 15 மற்றும் 17-ஆம் நூற்றாண்டுகளின் இடையில், கடலோரமாக இருந்த கப்பல் பயணம் பெருங்கடல் பயணமாக மாறியது. ஐபீரிய மூவலந்தீவிலுள்ள நாடுகள் இந்தச் செயல்முறையில் முன்னோடிகளாக, கண்டுபிடித்த, கண்டுபிடிக்க போகும் நிலங்களின் மீது சிறப்புச்சொத்து முற்றாட்சி உரிமையை வேண்டின. புதிய நிலங்களின் இருப்பு, சொத்துக்களின் குவிப்பின் விளைவாக, போர்த்துகல் இராச்சியம், ஐக்கிய இராச்சியம் |ஐக்கிய இராச்சியத்தின்]] காச்டில், அரகாம் ஆகியவை வெளிப்படையாக போட்டிப் போட தொடங்கின. பகைமையை தவிர்க்கும் பொருட்டு, 1479-இன் அல்ககோவாச் ஒப்பந்தத்திலும் 1494-இன் தோர்டிசிலா ஒப்பந்தங்களிலும் கையெழுத்திட்டனர்.  
16 மற்றும் 17-ஆம் நூற்றாண்டிகளில் எசுப்பானியா பசிபிக் பெருங்கடலை மூடிய பெருங்கடலாக கருதின. மற்ற கப்பற்படைகளுக்கு இது மூடிய கடல் ஆகும். பசிபிக் பெருங்கடலின் மேற்கே டச்சுப் படைகள் அச்சுறுத்தின.
# கர்பி ஆங்லாங் பீடபூமி

| highest =
| highest_location =
| elevation =
| elevation_m =
| elevation_ft =
| elevation_ref =
| elevation_system =
| prominence =
| prominence_m =
| prominence_ft =
| prominence_ref =
| parent_peak =
| isolation =
| isolation_m =
| isolation_ft =
| isolation_ref =
| isolation_parent =
| listing =
| coordinates =
| coordinates_ref =  
| length =
| length_km =
| length_mi =
| length_orientation =
| length_ref =
| width =
| width_km =
| width_mi =
| width_orientation =
| width_ref =
| area = 7,000 கிமீ<sup>2</sup> (2,700 சதுரமைல்)
| area_km2 =
| area_mi2 =
| area_ref = கர்பி ஆங்லாங் பீடபூமி பேரிக்காய் வடிவமானது. இது சுமார் 7000 கிமீ<sup>2</sup> பரப்பளவைக் கொண்டுள்ளது. இது மேகாலயா பீடபூமியுடன் தெற்கே குறைந்த சீரற்ற நிலப்பரப்பு வழியாக இணைகிறது.
# வீர கேரளர்

வீர கேரளர் என்பது அரசக் குடும்பத்தின் பெயராகும். இவர்கள் தமிழ்நாடு மற்றும் கேரளாவில் 10ம் நூற்றாண்டு முதல் 12 ஆம் நூற்றாண்டு வரை ஆட்சி செய்தனர். தமிழகத்தில் கொங்கு நாட்டில் உள்ள தென் கொங்கு பகுதி வீர கேரளர்கள் ஆட்சியிலும், வடகொங்கு கொங்குச் சோழர் ஆட்சியிலும் (கோநாட்டார்) இருந்தனர்.
# வீர கேரளர்

## வரலாற்றுக் குறிப்புகள்

- கே.வி.சுப்ரமணிய ஐயர் கூறும் போது இடைக்கால சேரர்களைத்தொடர்ந்து ஆட்சி செய்த கேரள மரபினரே வீர கேரளர் என்கிறார்.
- பேராசிரியர் வீ.மாணிக்கம் அவர்கள் கோக்கண்டன் மரபில் வந்தவர்களே வீர கேரளர் என்கிறார்.
- ரா.ஜெகதீசன் என்பார் பாண்டியர் மரபில் இருந்து வந்தவர்கள் என்கிறார்.
மேற்குறிப்பிட்ட கருத்துக்கள் ஆய்வுக்குரியது. தென் கொங்கு பகுதியில் வீர கேரளர்கள் சுமார் 250 ஆண்டுகள் (கி.பி.958-1200) ஆண்டுள்ளனர்.  
1. வீர கேரள அமர புஜங்க தேவா, கொங்கு பரம்பரை. திருவாலங்காட்டில் ராஜராஜனால் தோற்கடிக்கப்பட்டவர்.
1. வீர கேரளன் நகரி நாணயத்தில் பொறிக்கப்பட்டுள்ளது. (11th-12th centuries AD).
1. வீர கேரளா எனும் சொல் மேற்குத் தமிழகக் கல்வெட்டில் காணப்படுகிறது.
1. வீர கேரள வீர நாராயணன் - (கி.பி.958-967)
1. வீர கேரளன் அமரபுயங்கந்-(கி.பி.967-990)
1. வீர நாராயணன் அதிசய சோழன்-(கி.பி.990-1021)
1. அதிசய சோழன் வீர நாராயணன் -(கி.பி.1021-1040)
1. வீர நாராயணன் வீர கேரளன்-(கி.பி.1040-1069)
1. வீர கேரளன் அதிராஜன்-(கி.பி.1069-1092)
1. அதிராஜராஜன் ஸ்ரீ ராஜ ராஜன்(கி.பி.1092-1129)
1. ராஜ ராஜன் கரிகாலன் -(கி.பி.1129-1149)
# பல்நோக்கு நீர்த்தேக்கம்

**பல்நோக்கு நீர்த்தேக்கம்** (Multipurpose reservoir) என்பது ஒரு அணைக்குப் பின்புறமாக அமைந்துள்ள விரிவாக்கப்பட்ட ஏரியாகும், இது பொதுவாக புத்தம்புதிதான நீரை சேமிப்பதற்காகக் கட்டப்படுகிறது. இவ்வாறான நீர்த்தேக்கங்கள் பெரும்பாலும் நீர் மின் உற்பத்தியைச் செய்யவும் பயன்படுகிறது.  
நீர்த்தேக்கங்கள், ஏற்கனவே உள்ள நீரின் போக்கை வெளியேற்றும் ஒரு நீர்வழியைக் கட்டுப்படுத்துவதன் மூலம் உருவாக்கப்படுகின்றன, நீரைச் சேமித்து வைப்பதற்காக அணையின் பகுதிகளை அடைக்கும் வகையில் தடுப்புச் சுவர்கள் அல்லது கரைகளை உருவாக்குவதன் மூலம் நீர்த்தேக்கங்கள் உருவாக்கப்படுகின்றன.  
இந்தச் சொல்லானது தொழில்நுட்பரீதியாக ஒரு தானியக்கமான குளிர்விக்கும் அமைப்பின் பெயரை, அதாவது ஒரு தானியக்கியின் குளிர்விக்கும் அமைப்பில் குளிர்விப்பான் நிரம்பி வழிவதைத் தடுத்து சேமிக்கும் ஒரு சொல்லிலிருந்து இந்தச் சொல் வருவிக்கப்பட்டுள்ளது.
# பல்நோக்கு நீர்த்தேக்கம்

## வகைகள்

### பள்ளத்தாக்கு நீர்த்தேக்கம்

முழுவதுமாக மனித முயற்சியாலான தடுப்புச்சுவர்களுக்குப் பதிலாக இயற்கையாகவே அமைந்துள்ள பள்ளத்தாக்கின் இயற்கையான அமைப்பினைப் பயன்படுத்தி ஒரு அணைக்கட்டை உருவாக்கும் போது அது பள்ளத்தாக்கு நீர்த்தேக்கம் என அழைக்கப்படுகிறது.
# பல்நோக்கு நீர்த்தேக்கம்

## வகைகள்

### கடலோர நீர்த்தேக்கம்

இவ்வகை நீர்த்தேக்கங்கள் ஆறுகள் கடலுடன் சேரும் முகத்துவாரப் பகுதியில் கட்டப்படும் அணைகளால் உருவாகும் நீர்த்தேக்கங்கள் ஆகும். இவ்வகையான நீர்த்தேக்கங்கள் வெள்ளப்போக்கின் போது கடலில் கலந்து வீணாகும் நீரைச் சேமிப்பதற்கான நோக்கத்தைக் கொண்டுள்ளன.நிலத்தை அடிப்படையாகக் கொண்ட நீர்த்தேக்கக் கட்டுமானமானது கணிசமான கட்டமைப்பைக் கோருவதாக இருக்கும். ஆனால், கடலோர நீர்த்தேக்கம் அமைப்பதில் நிலமானது பெருமளவு நீரில் மூழ்கியிருப்பதால், பொருளாதார ரீதியாகவும் தொழில்நுட்ப ரீதியாகவும் இவ்வகை நீர்த்தேக்கங்கள் விரும்பப்படுகின்றன. ஆசியாவிலும் ஐரோப்பாவிலும் அதிக எண்ணிக்கையிலான கடலோர நீர்த்தேக்கங்கள் கட்டப்பட்டுள்ளன.
# பல்நோக்கு நீர்த்தேக்கம்

## வகைகள்

### கரையோர நீர்த்தேக்கம்

கரையோர நீர்த்தேக்கங்கள், ஒரு ஆற்றிலிருந்தோ அல்லது மற்ற நீர்நிலைகளில் இருந்தோ உயரமான கரைகளுடன் இருக்கும் நீர்த்தேக்கத்திற்கு நீரின் போக்கைத் திருப்புவதன் மூலம் உருவாக்கப்படுகின்றன.இத்தகைய நீர்த்தேக்கங்கள் பொதுவாக பகுதியளவு நிலப்பகுதியை அகழ்வதன் மூலமும், பகுதியளவு சுற்றிலும் 6 கிமீ (4 மைல்கள்) சுற்றளவைத் தாண்டக்கூடிய ஒரு முழுமையான சுற்றுச்சுவர் அல்லது கரையைக் கட்டுவதன் மூலமும் உருவாக்கப்படுகின்றன.
# பல்நோக்கு நீர்த்தேக்கம்

## வகைகள்

### சேவை நீர்த்தேக்கம்

சேவை நீர்த்தேக்கங்கள் முழுமையாக சுத்திகரிக்கப்பட்ட குடிநீரை விநியோக இடத்திற்கு அருகில் சேமிக்கின்றன. பல சேவை நீர்த்தேக்கங்கள் நீர்க் கோபுரங்களாக கட்டப்படுகின்றன, பெரும்பாலும் ஒப்பீட்டளவில் தட்டையாக இருக்கும் நிலப்பரப்புகளில் கற்காரையைக் கொண்டு உருவாக்கப்பட்ட தூண்களுடனான உயரமான கட்டமைப்புகளாக இவை அமைகின்றன. மற்ற சேவை நீர்த்தேக்கங்கள் நீர் சேமிப்புக் குளங்களாகவோ, தண்ணீர்த் தொட்டிகளாகவோ அல்லது சில நேரங்களில் குறிப்பாக அதிக மலைப்பாங்கான நிலப்பகுதியைக் கொண்ட நாடுகளில் முற்றிலும் நிலத்தடித் தொட்டிகளாகவோ இருக்கலாம்.
# பல்நோக்கு நீர்த்தேக்கம்

## பொது

பல்நோக்கு நீர்த்தேக்கமானது கீழே குறிப்பிடப்பட்டுள்ளவற்றின் சில அல்லது பல செயல்பாடுகளைச் செய்யும் வகையில் நிர்வகிக்கப்படுகிறது.  
- தண்ணீர் விநியோகம்
- வெள்ளக் கட்டுப்பாடு
- மண் அரிப்பு
- சுற்றுச்சூழல் நிர்வகித்தல்
- நீர்மின்னாற்றல் உற்பத்தி
- படகுப்போக்குவரத்து
- பொழுதுபோக்கு
- நீர்ப்பாசனம்
- மீன் வளர்ப்பு மற்றும் மீன் பிடித்தல்  
இதன் பல்நோக்கு தேவையைப் பார்க்கும்போது, நிர்வகிக்கும் முகவர்கள் தான் இந்த அத்தியாவசிய தேவையைச் சமப்படுத்தி வழங்கும் கடமையுள்ளவர்கள். எடுத்துக்காட்டாக நீர்மின் ஆற்றல் உற்பத்தியை கவனிக்கும் மேலாளர் ஏரியின் கொள்ளளவை எவ்வளவு அதிகமாக வைக்க முடியும் என்பதில் கவனமாக இருப்பார். ஏனென்றால் நீர்த்தேக்கத்தில் இருக்கும் நீர் அவர்களின் மின்னாக்கிக்கு ஒரு எரிபொருளாக பயன்படும். ஆனால் வெள்ளக் கட்டுப்பாடுக்கு மேலாளராக இருப்பவர் தங்கள் ஏரியின் அளவை எவ்வளவு குறைவாக வைக்க முடியுமோ அவ்வளவு குறைவாக வைத்திருப்பார். ஏனென்றால் இருக்கும் இடம் மழைநீர் சேமிக்கப் பயன்படும்.
# நல்லவன்பாளையம்

**நல்லவன்பாளையம்** (*Nallavanpalayam*) என்பது இந்தியாவின் தமிழ்நாட்டின்திருவண்ணாமலை மாவட்டத்தில் திருவண்ணாமலை வட்டத்தில் உள்ள ஒரு ஊர் ஆகும்.. இதுதிருவண்ணாமலையிலிருந்து4 கி. மீ தொலைவில் உள்ளது. அருகில் உள்ள பெரிய நகரம் திருவண்ணாமலை ஆகும். நல்லவன்பாளையம் சென்னையிலிருந்து 189 கி. மீ., தொலைவில் உள்ளது.  
நல்லவன் பாளையத்திலிருந்து மேல்செட்டிப்பட்டு (2.2 கி.மீ.), விஸ்வந்தாங்கல் (2.9 கி.மீ.), மேல்காச்சிராப்பட்டு (3.5 கி.மீ.), மெய்யூர் (3.6 கி.மீ.), திருவண்ணாமலை (3.7 கி.மீ.), தொலைவில் ஆகிய நகரங்களும், கிராமங்களும் உள்ளன. அருகிலுள்ள நகரங்கள் திருவண்ணாமலை (4.1 கி.மீ.), தண்டராம்பட்டு (11.2 கி.மீ.), துரிஞ்சாபுரம் (21.9 கி.மீ.), கீழ்பென்னாத்தூர் (24.7 கி.மீ.) ஆகியவை ஆகும்  
நல்லவன்பாளையத்தின் அஞ்சல் குறியீட்டு எண் 606603, 606 604, 605 606.
# நல்லவன்பாளையம்

## மக்கள் வகைப்பாடு

7000க்கும் மேற்பட்ட மக்கள்தொகை கொண்ட நல்லவன்பாளையம் திருவண்ணாமலை நகர்ப்புறத்தின் துணை நகரமாக உள்ளது. இது சேலம் திருவண்ணாமலை சாலையில் (அரூர், தண்ராம்பட்டு வழி) மாநில நெடுஞ்சாலை 9 சாலையில் உள்ளது. வரவிருக்கும் திருவண்ணாமலை-தண்டராம்பட்டு-செங்கம்-சிங்காரப்பேட்டை-ஊத்தங்கரை-சமல்பட்டி-பர்கூர்-வேப்பன்னஹள்ளி-பெங்களூர் (கே.ஆர்.புரம்) தொடருந்து பாதையில் "நல்லவன் பாளையம்" என ஒரு தொடருந்து நிலையம் விரைவில் வர உள்ளது.
# குதிக்கும் கால்கள்

**குதிக்கும் கால்கள்** (Jumping Jacks) பயிற்சி என்பது கால்களை விாித்து, குதித்து கைகளை தலைக்கு மேல் உயர்த்த வேண்டும் அல்லது தலைக்கு மேல் கை தட்ட வேண்டும். மீண்டும் ஆரம்ப நிலைக்கு கைகளை கால்களை ஒட்டி கீழிறக்கி கால்களை சேர்த்து வைக்க வேண்டும்.
# குதிக்கும் கால்கள்

## குதிக்கும் கால்கள் சொற்பிறப்பியல்

முதலாம் உலகப் போாின் போது அமொிக்க ராணுவ ஜெனரல் ஜான் ர.பிளாக் ஜாக் பெர்சிங் என்பவரால் குதிக்கும் கால்கள் பயிற்சி தோற்றுவிக்கப்பட்டது.
# குதிக்கும் கால்கள்

## மாற்றுப் பயிற்சிகள்

ஒவ்வொரு குதிக்கும் கால்கள் பயிற்சியின் போது உடலை வளைத்து தரையை தொட வேண்டும்.
# குதிக்கும் கால்கள்

## வலிமையான குதிக்கும் கால் பயிற்சிகள்

ஒவ்வொரு குதிக்கும் கால் பயிற்சியின் போது உடம்பை குனிந்து மீண்டும் முடித்தளவு மேலே குதிக்க வேண்டும்.
# கோலார் பீடபூமி

**கோலார் பீடபூமி** (*Kolar Plateau*) என்பது தென்னிந்திய மாநிலமான கர்நாடக மாநிலத்தின் தெற்கு பகுதியில் அமைந்துள்ளது. புகழ்பெற்ற கோலார் தங்கச் சுரங்கங்கள் இந்த பீடபூமியில் அமைந்துள்ளன.
# கோலார் பீடபூமி

## அறிமுகம்

இது அடிப்படையில் ஒரு உலர்ந்த நிலப்பரப்பு மண்டலம் ஆகும். ஆதலால் செம்மறி ஆடுகளின் மேய்ச்சலுக்கு உகந்த புல்வெளி பகுதியாக மட்டும் இது இருக்கின்றது. இது பட்டு மற்றும் பாலுக்கும் மிகவும் பிரபலமானது. இங்குள்ள கால்நடைகளின் வாழ்வாதாரத்திற்கும் பல விவசாய மக்களின் பட்டு உற்பத்திற்கும் இந்த இடம் சிறந்து விளங்குகிறது. வருடாந்திர மழைப்பொழிவானது ஆந்திரப் பிரதேசத்தின் ராயல்சீமா மற்றும் வடாற்காடு பிராந்தியத்தைப் போலவே உள்ளது. இருப்பினும், தெற்கு கோலார் மாவட்டப் பகுதியில் காலநிலை மேற்கு பெங்களூருவைப் போலவே உள்ளது. கோலார் பீடபூமி பல பள்ளத்தாக்குகளைக் கொண்டுள்ளதால், கால்வாய் மூலம் ஒரு ஏரிகளிலிருந்து மற்றொரு இடத்திற்கு தண்ணீர் கொண்டு செல்லத்தக்கதாக உள்ளது.
# கோலார் பீடபூமி

## உற்பத்திப் பொருள்கள்

இப்பகுதியில் *கம்பளிப் போர்வைகள், தோல் பொருள்கள், கைத்தறிப் பட்டு, கரிக்கோல்கள்* மற்றும் சொரசொரப்பான *பருத்தித் துணிகள்* தயாரிக்கப்படுகின்றன.
# பொறுதித்திறன்

**பொறுதித் திறன்** என்பது நீண்ட நேரம் சோர்வில்லாமல் உடற்பயிற்சிகள் செய்வதாகும். இவை எரோபிக் மற்றும் எனரோபிக் பயிற்சிகளில் அதிகமாக பயன்படுத்தப்படுகிறது.
# பொறுதித்திறன்

## பொறுதித்திறன் மற்றும் வலிமை

வலிமையை அதிகப்படுத்துபவர்கள் அதற்கான தடைப் பயிற்சிகளை செல்ல வேண்டும். மாறாக பொறுதித்திறன் பயிற்சி மூலம் வலிமையை அதிகப்படுத்த விளைந்தால் எதிர்மறை தாக்கங்கள் ஏற்படும். அதிகமான பொறுதித்திறன் பெற விரும்பும் வீரர்கள் திரும்ப செய்யும் பயிற்சிகளை மெதுவாக உலர்த்த வேண்டும். உடனடியாக திரும்ப செய்யும் பயிற்சிகளை அதிகப்படுத்தினால் குறைவான பொறுதித்திறன் பெறப்படும்.
# பொறுதித்திறன்

## பொறுதித்திறன் மற்றும் விளையாட்டு உளவியல்

அதிகமான பொறுதித்திறன் பெறுவதால், மனச்சேரார்வு, மனப்பதட்டம், மந்தநிலை மற்றும் நாட்பட்ட நோய்கள் பாதிப்புகள் குறையும்.
# பொறுதித்திறன்

## ராணுவத்தில் பொதுத்திறன்

ராணுவத்தில் பொறுதித்திறன் என்பது நீண்ட நேரம் எதிாியுடன் போர் செய்யவதைக் குறிப்பதாகும்.
# பெருங்கட்டூர்

**பெருங்கட்டூர்** (Perungattur) தமிழ்நாடு மாநிலம், திருவண்ணாமலை மாவட்டம், செய்யார் புறநகர் பகுதியில் உள்ள ஒரு கிராமமாகும். கோயில் நகரமாக அழைக்கப்படும் காஞ்சிபுரம் ஆனது பெருங்கட்டூரில் இருந்து 24 கி.மீ. தொலைவில் உள்ளது.
# பெருங்கட்டூர்

## மக்கள் தொகை

இந்த கிராமத்தில் சுமார் 5000 மக்கள் வசிக்கின்றனர். இந்தியத் தேர்தல் ஆணையம் தகவல் படி 2500 வாக்காளர்கள் உள்ளன. அதில் 1200 ஆண் வாக்காளர்களும் மற்றும் 1300 பெண் வாக்காளர்களும் உள்ளனர்.
# பெருங்கட்டூர்

## திருவிழாக்கள்

இந்த கிராமத்தில் ஆண்டு முழுவதும் பல திருவிழாக்கள் கொண்டாடப்படுகிறது. அதில்முக்கிய திருவிழாக்கள் ஆடி திருவிழா (மாரி அம்மன் மற்றும் பொன்னி அம்மன்) மற்றும் ஒவ்வொரு சனவரி 17 அன்று முத்து மாரி அம்மன் கோவில் திருவிழா கொண்டாடப்படுகின்றது.
# பெருங்கட்டூர்

## வசதிகள்

இக்கிராமத்தில் 25 படுக்கை வசதிக் கொண்ட அரசு மருத்துவமனை உள்ளது. இக்கிராமத்தைச் சுற்றியுள்ள கிராமங்களில் உள்ள மக்கள் சாதாரண சிகிச்சை, அறுவை சிகிச்சை மற்றும் அனைத்துப் பிற நோய்களுக்கும் மருத்துவ உதவி பெறுகின்றனர்.  
பெருங்கட்டூர் மற்றும் சுற்றி உள்ள கிராமங்களில் பல தொழில்முறை மற்றும் கலைக் கல்லூரிகள் உள்ளன. அத்துடன் ஒரு அரசு மேல்நிலைப்பள்ளியும் உள்ளது. 2003 ஆம் ஆண்டில் ஒரு திரையரங்கு இக்கிராமத்தில் அமைக்கப்பட்டது.  
இக்கிராமத்தில் இந்தியன் வங்கி மற்றும் தபால் நிலையம் உள்ளது.
# பெருங்கட்டூர்

## போக்குவரத்து

இக்கிராமத்திலிருந்து அரக்கோணம் மற்றும் வேலூர் காட்பாடி ரயில் நிலையங்கள் அருகில் அமைந்துள்ளன.  
இக்கிராமத்திற்கு நன்கு இணைக்கப்பட்ட போக்குவரத்து (பேருந்து) வசதி உள்ளது. கோயம்புத்தூர், ஆற்காடு, காஞ்சிபுரம், வேலூர், செய்யார், வந்தவாசி, போளூர், திண்டிவனம்ஆகிய ஊர்களுக்குப் போக்குவரத்து வசதிகள் உள்ளன.
# துருவ பாலைவனம்

**துருவ பாலைவனம்** (*polar desert*) என்பது வருடாந்திர மழைப்பொழிவு 250மிமீ இற்கும் குறைவாகவும், சராசரி வெப்பநிலை வெப்ப மாதங்களில் 10°செ இற்கும் குறைவாக இருக்கும் பகுதிகளைக் குறிக்கும். பூமியில் உள்ள துருவ பாலைவனங்கள் சுமார் 5,000,000 சதுரகிமீ பரந்துள்ளது. இவ்விடங்களில் அதிகமாக இருப்பது படுகைப்பாறையும் சரளைக்கல் சமவெளியுமே.  
துருவ பாலைவனம், இரண்டு துருவ பல்லுயிர்த்தொகுதியில் ஒன்றாகும்: துருவ பாலைவனங்கள், மற்றும் ஆர்ட்டிக் துருவப்பகுதி ஆகியவை. இந்த பல்லுயிர்த்தொகுதிகள் பூமியின் துருவங்களில் அமைந்திருக்கின்றன, குறிப்பாக, ஆர்க்டிக், வட அமெரிக்காவின் வடகோடி, ஐரோப்பா, ஆசியா மற்றும் அன்டார்டிகா. துருவ பாலைவனங்கள் ஆர்டிக் மற்றும் அண்டார்டிக்காவில் அமைந்துள்ளன. கோடைக்காலத்தில் தாவரம் மற்றும் விலங்குகள் வாழ்வதற்கு உதவும் துருவங்கள் போல் இல்லாமல் துருவ பாலைவனங்கள் எப்போதும் நிலையான பனிக்கட்டி அடுக்குகளை கொண்ட தரிசாக இருக்கின்றது.. எனினும் வாழமுடியாத சூழ்நிலையில் கூட உயிர் இருந்ததற்கான ஆதாரங்கள் இருக்கின்றன. அடர்த்தியான் பனிக்கட்டியில் கரிம மற்றும் கனிமப் பொருட்களின் படிவுகள் இருக்கின்றன. இதனால் நுண்ணுயிரிகள் வாழக்கூடிய சூழ்நிலை உள்ளது. இந்த உயிரிகள் சைனொபாக்டீரியத்துடன் தொடர்பு கொண்டவை, இவற்றின் பல்வேறு பணிகள் குறிப்பாக உருகும் நீரிலிருந்து கரியமிலவாயுவை நிலைநாட்டுவது ஆகும்.  
வெப்பநிலை துருவ பாலைவனத்தில் மாறிக்கொண்டே இருக்கும், அடிக்கடி நீரின் உருகுநிலையையும் தாண்டிவிடும்.  
அனேகமாக அன்டார்டிகாவின் உட்பகுதி அடர்ந்த பனிக்கட்டியையும் தாண்டி பாலைவனமாக உள்ளது. மாறாக, அன்டார்டிகாவின் மக்முர்டோ வறண்ட பள்ளத்தாக்குகள், ஆயிரம் ஆண்டுகளாக கடபாடிக் காற்றின் காரணமாக பனிக்கட்டியே இல்லாமல் இருந்தாலும், அவைகள் துருவ பாலைவனமாக இருப்பதில்லை.  
ஒப்பீட்டளவில் துருவ பாலைவனங்கள் பனியுகத்தில் அதிகமாக இருந்திருக்கும், ஏனெறால் பனியுகம் வரண்டு இருக்கும்.  
காலநிலை அறிவியலாளர்கள் வெப்பமயமாதலால் துருவ பல்லுயிர்த் தொகுதிகளில் உள்ள பனிக்கட்டிகள் பாதிப்படையும் என கவலை தெரிவிக்கின்றனர்.
# உலர் சீயநெய்

**உலர் சீயநெய்** (*Dry shampoo*) என்பது தலைமுடியைத் தூய்மை செய்ய உதவும் ஒருவகை **சீயநெய்** ஆகும். பொடி வடிவில் இருக்கும் நீர் தேவைப்படாத இது தலைமுடியின் பிசுபிசுப்புத் தன்மையை குறைக்கிறது. தூவாணத் தகரக் கலனில் அடைக்கப்பட்டு இது பயன்படுத்தப்படுகிறது. ஐக்கிய இராச்சியத்தில் 17% பெண்கள் உலர் சீயநெய்யைப் பயன்படுத்துவதாகக் கணித்துள்ளனர். உலர் சீயநெய் சோள மாவு அல்லது அரிசி மாவு அடிப்படையாகக் கொண்டு தயாரிக்கபடுகிறது.  
சில சான்றுகளின்படி 15 ஆம் நூற்றாண்டின் தொடக்கத்தில் ஆசியாவில் மக்கள் களிமண் பொடியை தங்களின் தலைமுடிக்கு பயன்படுத்தியதாக அறிய முடிகிறது. பொய்முடியின் (*wigs*) நாற்றத்தை மாற்றவும் அதன் வண்ணத்தை மாற்றியமைக்கவும் மாவுப்பொருட்களோடு உலர் சீயநெய்யும் பயன்படுத்தும் வழக்கம் அமெரிக்காவில் 1700 ஆம் ஆண்டு முதல் பயன்பாட்டில் இருந்து வருகிறது.
# என். எஸ். ராமானுஜ தாத்தாச்சர்யா

**நாவல்பாக்கம் எஸ். ராமானுஜ தாத்தாச்சர்யா** (*Navalpakkam Ramanuja Tatacharya*) (1928-2017) ஒரு புகழ்பெற்ற சமசுகிருத அறிஞர். உலகின் பல பகுதிகளில் இயங்கிவரும் முன்னணி மனிதர்களை பெருமைப்படுத்தும் வகையில் பிரெஞ்சு அரசாங்கம் 1957இல் இருந்து ஆண்டுதோறும் வழங்கி வரும் மிக உயர் விருதான செவாலியர் விருதைப் பெற்றுள்ளார். பாண்டிச்சேரியின் பிரெஞ்சு நிறுவனத்தில் ஆராய்ச்சியாளராக இருந்தார். கேந்திரிய சமசுகிருத வித்யாபீடத்தின் முதல் துணைவேந்தராக 1989-1994 க்கு இடையில் பதவி வகித்தார். 2016 ஆம் ஆண்டில், சமசுகிருத இலக்கியம் மற்றும் கல்வித் துறையில் இவர் ஆற்றிய பங்களிப்பிற்காக இந்தியாவின் மூன்றாவது மிக உயர்ந்த விருதான பத்ம பூசண் விருது இவருக்கு வழங்கப்பட்டது.
# என். எஸ். ராமானுஜ தாத்தாச்சர்யா

## ஆரம்பகால வாழ்க்கை

இவர் 1928 இல் வட ஆற்காடு மாவட்டத்தில் நாவல்பாக்கம்கிராமத்தில் எஸ். ஏ. டி. கிருஷ்ணசாமி தாத்தாச்சர்யா மற்றும் ராஜலட்சுமி ஆகியோருக்கு பிறந்தார். அவர் சரளமாக சமசுகிருதம், தமிழ், தெலுங்கு, இந்தி, ஆங்கிலம்மொழிகளில் பேச கூடியவர்.இவர் திருப்பதி சமசுகிருத வித்யாபீடத்தின் முதல் துணை வேந்தராக பதவி வகித்தார்.
# என். எஸ். ராமானுஜ தாத்தாச்சர்யா

## இறப்பு

இவர் 2017 சூன் 5 இல் மும்பையில் இறந்தார்.
# அரசவனங்காடு

இந்தியாவில்தமிழ்நாடுமாநிலத்தில்திருவாருர்மாவட்டத்தில்குடவாசல்வட்டத்தில் அரசவனங்காடுகிராமம்உள்ளது,